แนวโน้ม SET ไซด์เวย์ดาวน์ วิตก “เฟด” ขึ้นดอกเบี้ย 0.75% – จับตาประชุม “แบงก์ชาติญี่ปุ่น”
แนวโน้ม SET น่าจะแกว่งตัว Sideway down เนื่องจากตัวเลข GDP ของสหรัฐออกมาดีกว่าคาด อาจทำให้เฟดส่งสัญญาณขึ้นดอกเบี้ย 0.75% ขณะที่วันนี้ติดตามการประชุมธนาคารกลางญี่ปุ่น
แนวโน้ม SET น่าจะแกว่งตัว Sideway down เนื่องจากตัวเลข GDP ของสหรัฐออกมาดีกว่าคาด อาจทำให้เฟดส่งสัญญาณขึ้นดอกเบี้ย 0.75% ขณะที่วันนี้ติดตามการประชุมธนาคารกลางญี่ปุ่น
28 ต.ค. 2565

นายถนอมศักดิ์ สหรัตน์ชัย ผู้ช่วยกรรมการผู้จัดการและหัวหน้าฝ่ายวิจัย บล.กรุงไทย เอ็กซ์สปริง กล่าวว่า แนวโน้มตลาดหุ้นไทยเช้านี้ น่าจะแกว่งตัว Sideway down เนื่องจากตัวเลข GDP ของสหรัฐออกมาดีกว่าคาด อาจทำให้ธนาคารกลางสหรัฐ (เฟด) ส่งสัญญาณเร่งขึ้นดอกเบี้ย และจับตากำไรบริษัทจดทะเบียนในสหรัฐ โดยเฉพาะกลุ่มเทคโนโลยีที่ออกมาไม่ดี ทำให้ Sentiment ตลาดหุ้นทั่วโลกไม่ดี
ขณะที่ตลาดหุ้นไทยวานนี้ มีแรงเก็งกำไรจากเฟดชะลอขึ้นดอกเบี้ยในการประชุมเดือนธันวาคม โดยตลาดหุ้นอื่นปรับตัวขึ้นดีจากก่อนหน้าปรับตัวลงแรง แต่หุ้นไทยสวนตลาดอื่น ทำให้วานนี้ตลาดหุ้นไทยแกว่งในกรอบ
โดยวันนี้ติดตามการประชุมธนาคารกลางญี่ปุ่น (BOJ) คาดไม่มีประเด็นอะไร และประกาศตัวเลขเงินเฟ้อและจีดีพี ของเยอรมัน , ฝรั่งเศส และสเปน หากเงินเฟ้อออกมาสูง และการเติบโตจีดีพีต่ำ ก็จะกังวลภาวะเศรษฐกิจถดถอย
พร้อมให้แนวต้านที่ 1,612 จุด หากผ่านไปได้เป็นสัญญาณตลาดไปต่อ ส่วนแนวรับที่ 1,597 จุด แนะเล่นรายตัวตามผลประกอบการ